《蔷薇花》
宋代·董嗣杲

接夏连春秀可夸，东山云月满谁家。
浪埋纖刺翻晴锦，绡缀柔条熨暮霞。
海外有瓶还贮水，亭前无洞可藏花。
多年不拆黄封酒，莫向樽前说梦华。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。